ddrg/super_eurlex huggingface dataset:
B4-0162, 0171 και 0184/96

Ψήφισμα σχετικά με τις πλημμύρες στην Ελλάδα

Το Ευρωπαϊκό Κοινοβούλιο,

Α. λαμβάνοντας υπόψη τις σοβαρές πλημμύρες που έπληξαν, στις 27 και 28 Ιανουαρίου και στις αρχές Φεβρουαρίου 1996, την περιφέρεια της Αττικής, το Θριάσιο πεδίο, καθώς και την Κρήτη, την Ρόδο και την Κάρπαθο,

Β. λαμβάνοντας υπόψη ότι οι πλημμύρες αυτές είχαν ως αποτέλεσμα τον θάνατο δύο ατόμων από πνιγμό, την πρόκληση τραυματισμών και ατυχημάτων, καθώς και την επείγουσα απομάκρυνση πολλών ανθρώπων από τις οικίες τους,

Γ. λαμβάνοντας υπόψη ότι οι πλημμύρες προκάλεσαν ανυπολόγιστες καταστροφές σε οικίες, αυτοκίνητα, επιχειρήσεις, γεωργικές καλλιέργειες, καθώς και στην ίδια την υποδομή των περιφερειών (δρόμοι, ηλεκτρικό δίκτυο, υπόνομοι, δίκτυο πόσιμου ύδατος κλπ),

Δ. λαμβάνοντας υπόψη ότι οι πλημμύρες στην Αττική κατέκλυσαν περιοχές όπως το Θριάσιο πεδίο, όπου βρίσκονται πολλά αρχαιολογικά μνημεία και μνημεία του πολιτισμού,

Το Ευρωπαϊκό Κοινοβούλιο,

1. εκφράζει την ειλικρινή συμπάθειά του στις οικογένειες των θυμάτων και στους πληγέντες[semigr ]

2. καλεί την Ευρωπαϊκή Επιτροπή να προσφέρει έκτακτη οικονομική βοήθεια για την αποκατάσταση των ζημιών[semigr ]

3. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, καθώς και την ελληνική κυβέρνηση.
B4-0046, 0055 και 0056/96

Ψήφισμα σχετικά με τις σοβαρές πλημμύρες στην Ιρλανδία τον Ιανουάριο του 1996

Το Ευρωπαϊκό Κοινοβούλιο,

Α. λαμβάνοντας υπόψη ότι οι μεγάλες θύελλες που έπληξαν την Ιρλανδία στις αρχές Ιανουαρίου του 1996 είχαν ως αποτέλεσμα τον θάνατο τριών ατόμων, ενώ προξένησαν σημαντικές ζημιές στο νοτιοανατολικό τμήμα της Ιρλανδίας και συγκεκριμένα στο Clonmel του Tipperary, περιοχή η οποία έχει επιλεγεί από ειδήμονες ως πρότυπο για μελλοντικά σχέδια ανανέωσης των αστικών περιοχών και η οποία, μετά τις μεγάλες πλημμύρες, καλύφθηκε από περίπου δύο μέτρα νερό που προκάλεσε σοβαρές ζημιές τόσο σε επιχειρήσεις όσο και σε νοικοκυριά,

Β. λαμβάνοντας επίσης υπόψη το γεγονός ότι και άλλες περιοχές επλήγησαν σοβαρά όπως το Carrick-on-Suir, το Ard Finnan, η πόλη του Cork, το Mallow, το Fermoy, το Clonakilty, η περιοχή των εκβολών του ποταμού Mulcair στην κομητεία Limerick και η πόλη Wexford,

Γ. έχοντας υπόψη ότι οι θύελλες οι οποίες πρόκαλεσαν ζημιές εκατομμυρίων λιρών, είχαν επίσης καταστροφικές συνέπειες στην ανατολική ακτή της Ιρλανδίας από το Bray έως το Wexford, το Waterford και το Courtown, λόγω του συνδυασμού ισχυροτάτων ανέμων, παρατεταμένων βροχοπτώσεων και υψηλής παλίρροιας, συμπεριλαμβανομένων των καταστροφών στη σιδηροδρομική γραμμή Δουβλίνου/Ρόσλαρ στο Wexford,

Δ. έχοντας υπόψη ότι χιλιάδες στρέμματα γης πλημμύρισαν όταν τα γύρω ποτάμια ξεχείλισαν, προκαλώντας μεγάλες ζημιές στους αγρότες και τα ζώα,

Το Ευρωπαϊκό Κοινοβούλιο,

1. εκφράζει τη συμπάθεια του σε όλα τα θύματα και στις οικογένειες των ατόμων που έχασαν τη ζωή τους από τις πρόσφατης δριμύτατες καιρικές συνθήκες στην Ιρλανδία[semigr ]

2. καλεί την Επιτροπή, σε συνεργασία με τις ιρλανδικές αρχές, να παράσχει άμεση έκτακτη βοήθεια από το κονδύλιο του προϋπολογισμού Β4-3400 στις περισσότερο πληγείσες περιοχές στην κομητεία του Tipperary, την ανατολική ακτή της Ιρλανδίας, το Cork και το Limerick, καθώς και να συγκεντρώσει όλους τους επιπρόσθετους δυνατούς πόρους από το Περιφερειακό Ταμείο και τις κοινοτικές πρωτοβουλίες έτσι ώστε να ληφθούν το συντομότερο δυνατόν αποτελεσματικά και μακροπρόθεσμα μέτρα για την πρόληψη των καταστροφών από τις πλημμύρες και τη διάβρωση των ακτών[semigr ]

3. καλεί την Επιτροπή να εξετάσει κατεπειγόντως τη σκοπιμότητα σύστασης ενός νέου και επαρκώς χρηματοδοτούμενου Ευρωπαϊκού Ταμείου Εκτάκτου Ανάγκης, το οποίο θα μπορούσε να συνδράμει πραγματικά σε καταστάσεις εκτάκτου ανάγκης σε όλη την επικράτεια της Ένωσης[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο και στην Κυβέρνηση της Ιρλανδίας.
B4-0179, 0191, 0195, 0199 και 0227/96

Ψήφισμα σχετικά με τη σύλληψη του κ. Alexander Nikitin

Το Ευρωπαϊκό Κοινοβούλιο,

- έχοντας υπόψη το ψήφισμά του τις 16ης Νοεμβρίου 1995 σχετικά με τις παρενοχλήσεις που υφίσταται το Ίδρυμα Bellona από τις ρωσικές αρχές ασφαλείας ((ΣΠ της ημερομηνίας αυτής, Μέρος ΙΙ, σημείο 8(α).)),

A. πληροφορούμενο ότι, στις 6 Φεβρουαρίου 1996, η Ομοσπονδιακή Υπηρεσία Ασφαλείας της Ρωσίας συνέλαβε τον Alexander Nikitin, συνεργάτη του Ιδρύματος Bellona, με την κατηγορία της κατασκοπείας εις βάρος του ρωσικού κράτους δυνάμει του άρθρου 64 του Ρωσικού Συντάγματος,

Β. επισημαίνοντας ότι η κατηγορία αυτή επισύρει, σε περίπτωση καταδίκης, μέχρι και τη θανατική ποινή,

Γ. υπενθυμίζοντας ότι η Επιτροπή έχει αναγνωρίσει δημοσίως την αξία της επιστημονικής έρευνας που διεξάγουν τα μέλη του Ιδρύματος Bellona σε σχέση με την αποθήκευση των πυρηνικών αποβλήτων,

Δ. υπενθυμίζοντας ότι το πρόγραμμα TACIS για το 1996 επικεντρώνεται κατά μεγάλο μέρος στο πρόβλημα της πυρηνικής ρύπανσης στη Βορειοδυτική Ρωσία, η οποία είναι μία από τις πιο μολυσμένες περιοχές του κόσμου,

E. υπενθυμίζοντας ότι με την ένταξή της στο Συμβούλιο της Ευρώπης η Ρωσία ανέλαβε για άλλη μια φορά τη δέσμευση να σέβεται τα ανθρώπινα δικαιώματα, υποχρέωση την οποία έχει ήδη αναλάβει με τη συμμετοχή της στην ΟΑΣΕ και τα Ηνωμένα Έθνη,

1. καλεί τις ρωσικές αρχές να παράσχουν πλήρεις και αναλυτικές εξηγήσεις για όλες τις κατηγορίες που βαρύνουν τον Alexander Nikitin και να διερευνήσουν τα αίτια της σύλληψής του από την Ομοσπονδιακή Υπηρεσία Ασφαλείας[semigr ]

2. καλεί την Επιτροπή να λάβει άμεσα μέτρα, μέσω της αποστολής της στη Μόσχα, για να διερευνηθούν τα αίτια της πράξης αυτής, και καλεί το Συμβούλιο να ασχοληθεί ενεργά με τη δίωξη του εν λόγω επιστήμονα[semigr ]

3. καλεί την Επιτροπή να καταστήσει σαφές στη ρωσική κυβέρνηση ότι τέτοιου είδους ενέργειες κατά της περιβαλλοντικής έρευνας δυσχεραίνουν αναπόφευκτα το έργο της εκκαθάρισης της Ρωσίας από τον τεράστιο όγκο ρύπανσης που άφησε η σοβιετική κυβέρνηση, και επομένως αντιφάσκουν με τους στόχους της Συμφωνίας Εταιρικής Σχέσης και του Προγράμματος TACIS[semigr ]

4. αναθέτει στην αντιπροσωπεία του στο Ρωσικό Κοινοβούλιο να θέσει το θέμα αυτό στους Ρώσους συναδέλφους με την πρώτη ευκαιρία[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την κυβέρνηση της Ρωσίας, την κυβέρνηση της Νορβηγίας και το Ίδρυμα Bellona.
B4-0145, 0166, 0192, 0223 και 0232/96

Ψήφισμα σχετικά με την απειλή στρατιωτικής δράσης της Λαϊκής Δημοκρατίας της Κίνας κατά της Ταϊβάν

Το Ευρωπαϊκό Κοινοβούλιο,

A. πληροφορούμενο τη σημαντική συγκέντρωση κατά μήκος της κινεζικής ακτής που βρίσκεται απέναντι από την Ταϊβάν,

Β. έχοντας υπόψη τη δήλωση του Πεκίνου σύμφωνα με την οποία η παράκτια ζώνη που βρίσκεται απέναντι από την Ταϊβάν αποτελεί «πολεμική ζώνη»,

Γ. έχοντας υπόψη ότι η Ταϊβάν έχει έχει πραγματοποιήσει ριζικά βήματα για τη μετάβαση στο δημοκρατικό σύστημα, και ότι το Μάρτιο του 1996 πρόκειται να διεξαχθούν οι πρώτες στην ιστορία της δημοκρατικές προεδρικές εκλογές,

Δ. ανησυχώντας για τις - ενορχηστρωμένες κατά τα φαινόμενα - φήμες ότι η Κίνα σκοπεύει να επιτεθεί με πυραύλους κατά της Ταϊβάν σε περίπτωση εκλογής του Προέδρου Lee Teng-hui,

Ε. θεωρώντας τις ενέργειες της Λαϊκής Δημοκρατίας της Κίνας ως απόπειρα επηρεασμού της δημοκρατικής διαδικασίας στην Ταϊβάν,

ΣΤ. υπενθυμίζοντας τους στόχους της κοινής εξωτερικής πολιτικής και πολιτικής ασφαλείας που θέτει η Συνθήκη για την Ευρωπαϊκή Ένωση και ειδικότερα τη διατήρηση της ειρήνης, την ενίσχυση της διεθνούς ασφάλειας, την προώθηση της διεθνούς συνεργασίας και την ανάπτυξη της δημοκρατίας και των ανθρωπίνων δικαιωμάτων σε όλο τον κόσμο,

Το Ευρωπαϊκό Κοινοβούλιο,

1. καλεί την κυβέρνηση της Λαϊκής δημοκρατίας της Κίνας να απόσχει από κάθε επιθετική ενέργεια[semigr ]

2. προτρέπει το Συμβούλιο να ασκήσει την επιρροή του στην κυβέρνηση της Λαϊκής Δημοκρατίας της Κίνας προκειμένου να προληφθεί κάθε επιθετική ενέργεια κατά της Ταϊβάν και να πεισθεί η Κίνα να παραιτηθεί από την προσπάθεια εκφοβισμού με στόχο τον επηρεασμό του αποτελέσματος των εκλογών[semigr ]

3. ζητεί από το Συμβούλιο να επιδιώξει να λάβει τις σχετικές εγγυήσεις από την κυβέρνηση της Λαϊκής Δημοκρατίας της Κίνας[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, και τις κυβερνήσεις της Λαϊκής Δημοκρατίας της Κίνας και της Ταϊβάν.
B4-0142, 0151, 0155, 0165, 0178, 0221 και 0234/96

Ψήφισμα σχετικά με την πυρκαγιά που έπληξε το θέατρο La Fenice στη Βενετία

Το Ευρωπαϊκό Κοινοβούλιο,

Α. εκφράζοντας τη λύπη του για την πυρκαγιά που κατέστρεψε, τη νύχτα της Δευτέρας, 29 Ιανουαρίου 1996, το θέατρο La Fenice στη Βενετία,

Β. λαμβάνοντας υπόψη ότι το θέατρο La Fenice, που εγκαινιάστηκε το 1792, φιλοξένησε την αφρόκρεμα του μουσικού πολιτισμού για δύο αιώνες,

Γ. λαμβάνοντας υπόψη ότι οι δικαστικές αρχές και ο Δήμος της Βενετίας έχουν αρχίσει έρευνες για να εξακριβώσουν τα ακριβή αίτια της πυρκαγιάς και τυχόν ευθύνες ή αμέλεια,

Δ. λαμβάνοντας υπόψη ότι τα ευρωπαϊκά θεσμικά όργανα δεν μπορούν να παραμείνουν αδιάφορα απέναντι στην πολιτιστική αυτή καταστροφή,

Το Ευρωπαϊκό Κοινοβούλιο,

1. εκφράζει την πικρία του για την απώλεια ενός από τα σημαντικότερα θέατρα του κόσμου και την ανησυχία του για την πρόδηλη ανυπαρξία κατάλληλου συστήματος πυροπροστασίας, το οποίο θα έσωζε ένα από τα σύμβολα του ευρωπαϊκού πολιτισμού[semigr ]

2. ζητεί από την Επιτροπή να θέσει σε εφαρμογή, σε συμφωνία με την ιταλική κυβέρνηση και την τοπική αυτοδιοίκηση, όλα τα αναγκαία μέτρα για να υποστηρίξει την ταχεία ανοικοδόμηση του La Fenice, ούτως ώστε το θέατρο να μπορέσει και πάλι να ασκήσει το λειτούργημα που του ανήκε για αιώνες[semigr ]

3. εκφράζει την ελπίδα ότι η καταστροφή του θεάτρου θα οδηγήσει τις αρμόδιες ιταλικές αρχές να ελέγξουν τα συστήματα προστασίας πολυάριθμων άλλων χώρων σημαντικών για τον ευρωπαϊκό πολιτισμό, πράγμα που θα πρέπει να πράξουν και όλες οι άλλες κυβερνήσεις της Ένωσης για τους χώρους που έχουν μεγάλη σημασία για τον ευρωπαϊκό πολιτισμό[semigr ]

4. καλεί τις ιταλικές αρχές και τις αρχές της πόλης της Βενετίας να καταβάλουν κάθε προσπάθεια ούτως ώστε να πραγματοποιηθεί η ανοικοδόμηση του La Fenice το συντομότερο δυνατόν, στο πλαίσιο του σεβασμού της αρχιτεκτονικής δομής του θεάτρου, και να καταστεί δυνατή η πραγματοποίηση των ήδη προγραμματισμένων δραστηριοτήτων του θεάτρου σε άλλους χώρους, προκειμένου να παραμείνει ζωντανό το πνεύμα των πολιτιστικών πρωτοβουλιών του ιστορικού αυτού θεάτρου[semigr ]

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την ιταλική κυβέρνηση και στις τοπικές αρχές.
B4-1228, 1232, 1235, 1272 και 1284/95

Ψήφισμα σχετικά με τον σεισμό στην Τουρκία

Το Ευρωπαϊκό Κοινοβούλιο,

Α. συγκλονισμένο από τον μεγάλο αριθμό των θυμάτων, των τραυματιών και των άστεγων που προκάλεσε ο σεισμός που έπληξε την πόλη Ντινάρ της Δυτικής Τουρκίας την 1η Οκτωβρίου 1995,

Β. έχοντας υπόψη ότι η επικοινωνία με τις πληγείσες περιοχές είναι εξαιρετικά δύσκολη και ότι η κατάσταση των αστέγων καθίσταται δυσχερέστερη από τις κακές καιρικές συνθήκες που επικρατούν στην περιοχή,

Το Ευρωπαϊκό Κοινοβούλιο,

1. εκφράζει τα θερμότατα συλλυπητήριά του στις οικογένειες των θυμάτων και την αλληλεγγύη του στον τουρκικό λαό;

2. καλεί την Επιτροπή να παράσχει τη δέουσα ενίσχυση προς τις τουρκικές αρχές και την τουρκική Ερυθρά Ημισέληνο, προκειμένου να διασφαλισθεί προ πάντων ότι θα εξευρεθεί κατάλληλη στέγαση για τους σεισμοπαθείς πριν το χειμώνα;

3. ζητεί από την Επιτροπή να ενημερώσει το ΕΚ για τις λεπτομέρειες των μέτρων έκτακτης βοήθειας;

4. ζητεί από την Επιτροπή να ενισχύσει τη συνεργασία των σεισμολογικών κέντρων των κρατών μελών με αυτά της Τουρκίας;

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Τουρκική Κυβέρνηση, τον Πρόεδρο της Μεγάλης Εθνοσυνέλευσης και το Δήμαρχο της πόλης Ντινάρ.
B4-1365, 1383 και 1414/95

Ψήφισμα σχετικά με την κύρωση της Σύμβασης για την καταστροφή των χημικών όπλων

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του που αφορούν τα χημικά όπλα και ιδιαίτερα τα ψηφίσματα της 12ης Ιουνίου 1986 ((ΕΕ C 176 της 14.07.1982, σελ. 118 και σελ. 119)), 15ης Σεπτεμβρίου 1988 ((ΕΕ C 262 της 10.10.1988, σελ. 124)), 17ης Νοεμβρίου 1988 ((ΕΕ C 326 της 19.12.1988, σελ. 208)), 18ης Ιανουαρίου 1989 ((ΕΕ C 47 της 27.02.1989, σελ. 61)), 19ης Ιανουαρίου 1989 ((ΕΕ C 47 της 27.02.1989, σελ. 130)), 14ης Μαρτίου 1989 ((ΕΕ C 96 της 17.04.1989, σελ. 34)), 18ης Απριλίου 1991 ((ΕΕ C 129 της 20.05.1991, σελ. 139)), 12ης Σεπτεμβρίου 1991 ((ΕΕ C 267 της 14.10.1991, σελ. 165)), 20ής Ιανουαρίου 1994 ((ΕΕ C 44 της 14.02.1994, σελ. 173)) και 10ης Φεβρουαρίου 1994 ((ΕΕ C 61 της 28.02.1994, σελ. 178)),

Α. επισημαίνοντας ότι η Σύμβαση για τα χημικά όπλα απαγορεύει την ανάπτυξη, την παραγωγή, την κατοχή, τη διάδοση και τη χρησιμοποίηση των χημικών όπλων και ότι τη Σύμβαση έχουν υπογράψει 159 κράτη και την έχουν κυρώσει 42 κράτη,

Β. επισημαίνοντας ότι η Σύμβαση θα τεθεί σε ισχύ 180 ημέρες αφότου έχει κυρωθεί από 65 κράτη,

Γ. επισημαίνοντας ότι όλα τα κράτη της Ευρωπαϊκής Ένωσης έχουν υπογράψει τη Σύμβαση, αλλά εκφράζοντας την ανησυχία του για το γεγονός ότι 6 κράτη μέλη της Ευρωπαϊκής Ένωσης, το Βέλγιο, η Ιρλανδία, η Ιταλία, το Λουξεμβούργο, η Πορτογαλία και το Ηνωμένο Βασίλειο δεν έχουν ολοκληρώσει τη διαδικασία κύρωσής της,

1. υπογραμμίζει την ανάγκη για την έγκαιρη θέση σε ισχύ της Σύμβασης[semigr ] ζητεί από όλες τις κυβερνήσεις και τα κοινοβούλια των κρατών μελών της Ευρωπαϊκής Ένωσης που δεν έχουν κυρώσει ακόμη τη Συνθήκη για τα χημικά όπλα, να λάβουν επειγόντως όλα τα αναγκαία μέτρα προκειμένου να ολοκληρωθούν οι διαδικασίες κύρωσης[semigr ]

2. καλεί τα κράτη μέλη της Ευρωπαϊκής Ένωσης να διασφαλίσουν τη διάθεση επαρκών δυνάμεων και πόρων για τη λειτουργία ενός δραστικού και απολεσματικού εθνικού συστήματος παρακολούθησης της εφαρμογής της Σύμβασης στις επικράτειές τους[semigr ]

3. καλεί το Ευρωπαϊκό Συμβούλιο της Μαδρίτης να επαναλάβει την πολιτική βούληση όλων των αρχηγών κυβερνήσεων προκειμένου να κυρωθεί εγκαίρως η Σύμβαση[semigr ]

4. ζητεί από το Συμβούλιο της Ευρωπαϊκής Ένωσης να έλθει σε επαφή με τις Ηνωμένες Πολιτείες και τη Ρωσική Ομοσπονδία ενθαρρύνοντας τα κράτη αυτά να επισπεύσουν την κύρωση της Συνθήκης[semigr ]

5. καλεί την Επιτροπή να συντάξει έκθεση σχετικά με τις νομικές πτυχές της υλοποίησης της Σύμβασης για τα χημικά όπλα στα κράτη μέλη της Ευρωπαϊκής Ένωσης, προκειμένου να διευκολυνθεί ο συντονισμός στον έλεγχο των εξαγωγών χημικών προϊόντων τους και στην εφαρμογή άλλων σχετικών κανονισμών σύμφωνα με τις δεσμεύσεις του καθενός στο πλαίσιο της Σύμβασης για τα χημικά όπλα[semigr ]

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και στα κράτη μέλη της Σύμβασης για τα χημικά όπλα.
B4-1415/95

Ψήφισμα σχετικά με τη διακήρυξη των Ηνωμένων Εθνών για τα δικαιώματα των αυτόχθονων πληθυσμών

Το Ευρωπαϊκό Κοινοβούλιο,

- έχοντας υπόψη το ψήφισμά του της 19ης Ιανουαρίου 1995, για τη διεθνή δεκαετία αυτόχθονων πληθυσμών ((ΕΕ C 43 της 20.02.1995, σελ. 85)) και ιδιαίτερα την παράγραφο 7,

Α. έχοντας υπόψη το Σχέδιο Διακήρυξης των Ηνωμένων Εθνών για τα δικαιώματα των αυτόχθονων πληθυσμών, όπως εγκρίθηκε από την Ομάδα Εργασίας των Ηνωμένων Εθνών για τους αυτόχθονες πληθυσμούς (E/CN.4/Sub.2/1992/2/Add.1), που ήταν το αποτέλεσμα ετησίων συνεδριάσεων για διάστημα μεγαλύτερο των 10 ετών μεταξύ ειδικά για το σκοπό αυτό διορισμένων εμπειρογνωμόνων και αντιπροσώπων των αυτόχθονων πληθυσμών από ολόκληρο τον κόσμο,

Β. έχοντας υπόψη τη σύσταση μόνιμης ομάδας εργασίας από την Επιτροπή Ανθρωπίνων Δικαιωμάτων των Ηνωμένων Εθνών για την εκπόνηση σχεδίου διακήρυξης για τα δικαιώματα των αυτόχθονων πληθυσμών,

Γ. ανησυχώντας για τις συνεχιζόμενες παραβιάσεις των δικαιωμάτων των αυτόχθονων πληθυσμών σε όλα τα μέρη του κόσμου,

Δ. έχοντας επίγνωση της ανάγκης για μια διεθνή συμφωνία που να προστατεύει όλα τα δικαιώματα των αυτόχθονων πληθυσμών,

Ε. έχοντας επίγνωση της ανάγκης να ληφθούν υπόψη, στο πλαίσιο των συμφωνιών για το διεθνές εμπόριο, οι συνθήκες διαβίωσης των αυτόχθονων πληθυσμών, όπως είχε ήδη ζητήσει στο ψήφισμά του της 19ης Ιανουαρίου 1995 με το οποίο είχε καλέσει «το Συμβούλιο και την Επιτροπή να συμπεριλάβουν στις μελλοντικές εμπορικές συμφωνίες και συμφωνίες συνεργασίας ... συγκεκριμένες παραγράφους σχετικά με τους αυτόχθονους πληθυσμούς με στόχο να διασφαλισθούν τα δικαιώματά τους»[semigr ]

ΣΤ. έχοντας υπόψη την ευρεία υποστήριξη των αυτόχθονων πληθυσμών προς το σημερινό σχέδιο διακήρυξης,

1. χαιρετίζει την προσεχή συνεδρίαση της μόνιμης ομάδας εργασίας η οποία θα διεξαχθεί στη Γενεύη από 20 Νοεμβρίου ως 1 Δεκεμβρίου 1995[semigr ]

2. καλεί τα κράτη μέλη της ΕΕ που συμμετέχουν στην ομάδα εργασίας να ζητήσουν όπως το σημερινό σχέδιο που εκπονείται από την Ομάδα Εργασίας των Ηνωμένων Εθνών για τους αυτόχθονες πληθυσμούς γίνει δεκτό ως βάση για περαιτέρω συζητήσεις[semigr ]

3. καλεί το Συμβούλιο να λάβει κοινή θέση επί του σχεδίου διακήρυξης[semigr ]

4. καλεί τα Ηνωμένα Έθνη να καταρτίσουν διαδικασίες που να επιτρέπουν τη μεγίστη δυνατή συμμετοχή των αυτόχθονων πληθυσμών στην περαιτέρω συζήτηση της διακήρυξης[semigr ]

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών, το Γενικό Γραμματέα των Ηνωμένων Εθνών και το Κέντρο Ανθρωπίνων Δικαιωμάτων των Ηνωμένων Εθνών.
B4-1267/95

Ψήφισμα σχετικά με τις πλημμύρες που σημειώθηκαν στην Αλγερία

Το Ευρωπαϊκό Κοινοβούλιο,

Α. εκφράζοντας τη λύπη του για τις πλημμύρες που σημειώθηκαν στην Αλγερία στις 8 και 9 Οκτωβρίου, καθώς και για τα σοβαρά ατυχήματα που συνέβησαν εξαιτίας τους και που προκάλεσαν πενήντα θύματα, πέρα από τις σημαντικές οικονομικές ζημίες,

Β. εκτιμώντας τη θέληση της Ευρωπαϊκής Ένωσης και, πιο συγκεκριμένα, του Ευρωπαϊκού Κοινοβουλίου να εκφράσει την αλληλεγγύη του προς τον Αλγερινό λαό,

Γ. λαμβάνοντας υπόψη τη σημασία να υποστηριχθούν οι προσπάθειες του Αλγερινού λαού για την οικονομική πρόοδο,

Το Ευρωπαϊκό Κοινοβούλιο,

1. εκφράζει την αλληλεγγύη του προς τον Αλγερινό λαό και τα βαθειά του συλλυπητήρια στις οικογένειες των θυμάτων και των πληγέντων;

2. ζητεί την αποστολή επείγουσας ανθρωπιστικής βοήθειας υπέρ των πληγέντων;

3. ζητεί την αποστολή ειδικής βοήθειας για την αντιμετώπιση των συνεπειών των ζημιών και των άμεσων και των έμμεσων επιπτώσεων που προκλήθηκαν από τη θεομηνία;

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και την κυβέρνηση της Αλγερίας.
B4-0184, 0196, 0199 και 0202/95

Ψήφισμα σχετικά με τον Ευρωπαϊκό Οικονομικό Χώρο

Το Ευρωπαϊκό Κοινοβούλιο,

- έχοντας υπόψη τη Συμφωνία για τον Ευρωπαϊκό Οικονομικό Χώρο η οποία τέθηκε εν ισχύι την 1η Ιανουαρίου 1994,

- έχοντας υπόψη την προσχώρηση της Αυστρίας, της Φινλανδίας και της Σουηδίας στην Ευρωπαϊκή Ένωση,

A. έχοντας υπόψη τις δηλώσεις του κ. Hanibalsson, Υπουργού Εξωτερικών της Ισλανδίας και σημερινού Προέδρου του Συμβουλίου της ΕΖΕΣ, ο οποίος επιβεβαιώνει τη σταθερή δέσμευση των μερών υπέρ της διατήρησης της Συμφωνίας ΕΟΧ και της θεσμικής της διάρθρωσης,

1. είναι της γνώμης ότι η Συνθήκη για τον Ευρωπαϊκό Οικονομικό Χώρο διατηρεί σημαντικό ενδιαφέρον τόσο για την Ένωση όσο και για τα άλλα συμβαλλόμενα μέρη[semigr ]

2. επικροτεί το γεγονός ότι το Λιχτενστάιν θα προσχωρήσει στη Συμφωνία ΕΟΧ την 1η Μαΐου 1995[semigr ]

3. καλεί την Επιτροπή να προτείνει τη λήψη κατάλληλων μέτρων για την ενίσχυση των πολιτικών και οικονομικών δεσμών με την Ελβετία, υπερασπιζόμενη ταυτόχρονα τα συμφέροντα της Ευρωπαϊκής Ένωσης και επιμένοντας στο σεβασμό της αρχής της αμοιβαιότητας[semigr ]

4. καλεί τα συμβαλλόμενα μέρη της Συνθήκης ΕΟΧ να εξετάσουν κατά πόσον είναι δυνατόν, στο πλαίσιο του ΕΟΧ, να οργανωθούν ικανότερες και αποτελεσματικότερες δομές για τη λήψη αποφάσεων χωρίς να μεταβληθεί το ισχύον νομικό κείμενο[semigr ] είναι πεπεισμένο ότι πρέπει να διατηρηθούν οι νομικές διαδικασίες επίβλεψης και ότι πρέπει να προσαρμοσθεί ανάλογα το μέγεθος της Μικτής Κοινοβουλευτικής Επιτροπής ΕΕ-ΕΟΧ[semigr ]

5. επαναλαμβάνει το αίτημα που είχε επαναδιατυπώσει κατά το παρελθόν να διατηρηθεί το δικαίωμα αυτονομίας της διαδικασίας λήψεως αποφάσεων της ΕΕ και επισημαίνει ότι η διαδικασία διαμόρφωσης των αποφάσεων του ΕΟΧ δεν αντιστρατεύεται τις νομοθετικές εξουσίες του[semigr ]

6. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, το Συμβούλιο ΕΟΧ και τις κυβερνήσεις των συμβαλλομένων μερών της Συμφωνίας ΕΟΧ.
B4-1112, 1140 και 1167/95

Ψήφισμα σχετικά με τη φυλάκιση του κ. Mehdi Zana

Το Ευρωπαϊκό Κοινοβούλιο,

- υπενθυμίζοντας τα προηγούμενα ψηφίσματά του σχετικά με την κατάσταση των δικαιωμάτων του ανθρώπου στην Τουρκία, ιδίως δε αυτά που αφορούν τον κ. Mehdi Zana και τους κουρδικής καταγωγής βουλευτές της Μεγάλης Τουρκικής Εθνοσυνέλευσης,

Α. υπενθυμίζοντας ότι στις 13 Μαΐου 1995 ο κ. Mehdi Zana έχει συμπληρώσει ένα έτος στις τουρκικές φυλακές,

Β. υπενθυμίζοντας ότι στις 3 Δεκεμβρίου 1992 ο κ. Mehdi Zana παρουσίασε ενώπιον της Υποεπιτροπής για τα Δικαιώματα του Ανθρώπου του Ευρωπαϊκού Κοινοβουλίου τις απόψεις του σχετικά με την κατάσταση των τούρκων πολιτών κουρδικής καταγωγής, οι οποίοι ζουν στην Τουρκία, και ότι σύμφωνα με τον τουρκικό νόμο η δήλωση απλώς και μόνον ότι στην Τουρκία υπάρχει κουρδική μειονότητα συνιστά έγκλημα,

1. καταδικάζει για μια ακόμη φορά σθεναρότατα την παραβίαση των δικαιωμάτων του ανθρώπου στην Τουρκία, ιδίως δε των δικαιωμάτων των τούρκων πολιτών κουρδικής καταγωγής[semigr ]

2. ζητεί την άμεση αποφυλάκιση του κ. Zana, και της συζύγου του, καθώς και των συναδέλφων τους και όλων των τούρκων πολιτών που βρίσκονται στη φυλακή επειδή προάσπισαν τα δικαιώματα του ανθρώπου στην Τουρκία[semigr ]

3. επαναβεβαιώνει ότι είναι αποφασισμένο να προασπίσει με κάθε μέσον το σεβασμό των δικαιωμάτων του ανθρώπου στην Τουρκία, και ζητεί από την κυβέρνηση της Άγκυρας να σεβασθεί τις διεθνείς συμβάσεις για το σεβασμό των δικαιωμάτων του ανθρώπου, τις οποίες έχει υπογράψει η Τουρκία[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και την τουρκική κυβέρνηση.
B4-1233/95

Ψήφισμα σχετικά με τον τυφώνα που έπληξε τις Φιλιππίνες

Το Ευρωπαϊκό Κοινοβούλιο,

Α. έχοντας υπόψη ότι ο τυφώνας Σίβυλλα έπληξε την 1η Οκτωβρίου 1995 τις Φιλιππίνες,

Β. έχοντας υπόψη ότι τα θύματα υπολογίζονται σε 28 νεκρούς και εκατοντάδες άστεγους,

Το Ευρωπαϊκό Κοινοβούλιο,

1. εκφράζει τα συλλυπητήριά του στα θύματα και τις οικογένειές τους;

2. καλεί την Επιτροπή να αποδεσμεύσει αμέσως τους αναγκαίους πόρους για τον πληθυσμό που επλήγη και να συμβάλει στα προγράμματα ανασυγκρότησης;

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και την Κυβέρνηση των Φιλιππίνων.